છોટાઉદેપુર જિલ્લા પંચાયતના શિક્ષણ વિભાગ સંચાલિત શાળાઓમાં ૧૦ કે તેથી ઓછી સંખ્યાવાળા શાળાઓને બંધ કરી દેવા નિર્ણય લેવાયો છે. તા. ૨૪મી ઓગસ્ટના જિલ્લા પ્રાથમિક શિક્ષણાધિકારીના પરિપત્ર મુજબ દશ કે તેથી ઓછા વિદ્યાર્થી નામાંકન ધરાવતી શાળાઓમાં એસએમસી સભ્યોની મીટીંગ કરી એસએમસી સભ્યોને સમજાવી સદર શાળાના બાળકોને નજીકની અન્ય શાળામાં પ્રવેશ અપાવી અને જરૃર હોય તો ટ્રાન્સપોર્ટેશન સુવિધાનો લાભ અપાવી આ શાળાઓનો વિગતવાર અહેવાલ ૨૯ ઓગસ્ટ સુધીમાં પહોંચાડવા આદેશ કરાયો હતો.